Ինչպե՞ս կարելի է ազդել երկրում տարվող քաղաքականության վրա։ Ի՞նչ լծակներ ունի ՀՀ քաղաքացին իշխանությունների գործողությունները կանխելու, ուղղորդելու հարցում։ Առաջին հայացքից կարող է թվալ՝ շատ քիչ են այդ հնարավորությունները եւ տարեցտարի ավելի ու ավելի են նվազում։ Չէ՞ որ եթե առաջ մենք ուղիղ, համընդհանուր ընտրությունների եղանակով էինք ընտրում երկրի նախագահին, որն իշխանական բուրգի գագաթին էր, ապա այսօր այնքան էլ պարզ չէ, թե այդ բուրգի գագաթին ով է կանգնելու, իսկ եթե անգամ միանշանակ է, որ վարչապետն է, ապա նրա անձի ու գործողությունների վրա հասարակությունն ուղղակիորեն ազդելու հնարավորություն գրեթե չունի։ Իշխանություն ձեւավորելու միջնորդավորված եղանակը, որն ընտրեցին մեր կառավարիչները, ավելի ու ավելի օտարեց մեզ իշխանությունից։